Messecenter Vesthimmerland i Aars går nu ind i kunstens verden. De udstiller værker af Asger Jorn. Museum Jorn låner 40 grafiske værker ud og er kun glade for at han kommer ud til folket. - Han er en af Skandinaviens mest spændende kunstnere, siger Museumsinspektør Lucas Haberkorn, Museum Jorn Det er første gang at Messecenteret begiver sig ud i kunstens verden og laver decideret kunstudstilling. - Det er jo made in Danmark ugen og er der noget der er mere internationalt og made in Denmark end Jorn. Også har Jorn 100 års fødselsdag, så det er fuldstændigt oplagt, siger administrerende direktør, Nicolaj Holm fra Messecenter Vesthimmerland. To medarbejdere fra Jornmuseet i Silkeborg har hængt værkerne op i sikkerhedskroge, så man ikke lige kan snuppe dem. Udstillingen er gratis og åben fra 11-17 August. Den 12. kommer kulturministeren og åbner den.
40 grafiske værker af Asger Jorn bliver udstillet i Messecenter Vesthimmerland i Aars.